Автор: ilchi · 07.10.2016\nЦIуссалакрал райондалий­сса «Солнышко» тIисса детский садраву хьунни школалийн гьаннинсса оьрчIащал зузиминнал кьинилун хас дурсса мероприятие.\nСсят 10. 00. хьусса чIумал детсадрал музыкальный залданувун бавтIун бия чIюлуну лархсса, ххарисса оьрчIру ва тарбиячитал. Байрандалий гьуртту хьун бувкIун бия ЦIуссалакрал райондалул КIулшивуртту дулаврил управлениялул хъунаманал хъиривчу Светлана Рамазановна ва методист Мисиду Расуловна.\nДетский садрал зузалт барча буллалисса ихтилат бунни «Солнышко» садрал заведующая ва методист Оксана Исмяиловал. Детский садрал зузалтран тIайлабацIу чIа тIисса ихтилатру бунни хъамаллуралгу. Хъирив гьарица группалувусса оьрчIал ккаккан дурна садик­рал зузалтран хас дурсса авадан­сса программа. Мюрщи оьрчIал був­ккунни шеърирду, увкунни балайрду, ккаккан дунни къавтIавуртту ва инсценировкартту. Ва кьини садик­равусса байрандалий яла хIазмур ва асар хьунмур дия «Звезды» тIисса мюрщи оьрчIал ва тарбиячитурал цачIу щаллу дурсса къавтIаву. Му хIадур дурну дия музыкалул зузала Надира Аьбдуллаевнал.\nАхирданий оьрчIал цала тарбиячитал пишалул байрандалущал барча буллалисса тIааьнсса махъругу увкуну, миннан тIутIив ва открыткартту дуллунни.\nЗузи кьини къуртал хьуну махъ, ссят ряххунний, садикраву тарбиячитурансса ва цинявппагу зузалт­рансса дялахъру хьунни. Программалуву дия личIи-личIисса конкурсру, спортрал бяст-ччаллу, тяхъасса тIуркIурду. Дялахъру къуртал хьуну махъ цинявппа щябивкIунни байрандалул ссупралух.\nАгьалинал цIуллу-сагъшиврул цIанийсса акция\nСледующая публикация Ирглийсса хьунабакьаву\nПредыдущая публикация Халкьуннал культуралул фестиваль